Det bliver heller ikke sjovt for skolebørnene i Arden, hvis de tre skoledistrikter Astrup, Rostrup og Arden samles i Arden. Det mener Niels Schøler, der er skolebestyrelsesformand på Astrup Skole. Ifølge ham skal Arden Skole nemlig rumme yderligere 200 elever oveni de 500 elever, der går på skolen lige nu, og det er der ikke plads til. - Der bliver behov for yderligere fire indskolingsklasser på Arden Skole, og da der lige nu er otte klasselokaler i indskolingshuset, skal de fire nye klasser gå et andet sted på skolen. Dermed er indskolingshusets pædagogiske fordele en saga blot, siger Niels Schøler. Borgermødet afholdes i Astrup onsdag aften kl. 19.

Opsummering:
Skolebestyrelsen i Astrup afholder borgermøde i aften for at forhindre, at Børne- og Familieudvalget i Mariagerfjord Kommune samler Rostrup, Astrup og Arden skoledistrikter i Arden.